ביום חגיגי ונרגש זה, באחד בשבת, ביום החמישה עשר לחודש תמוז בשנת חמשת אלפי ושבע מאות ושבעים ושבע לבריאת העולם למנין שאנו מונים כאן בעיר נורת'פילד שבמדינת ניו-ג'רזי, בני הזוג \_\_\_\_\_\_\_\_\_ ו \_\_\_\_\_\_\_\_\_\_ אמרו את המילים וביצעו את הטקסים אשר איחדו את חייהם בהתחייבות הדדית לאהבתם, בברכת אלוהים וכדת משה וישראל.

אנו ידידי אמת בלב ובנפש, אנו חולקים את תקוותינו ועתידנו ומעניקים זה לזו כוח. בעמדנו בגאווה האחד לצד השנייה, אהבתנו משתקפת זה בעיני זו, חלומותינו משתקפים זה בלב זו, והבטחתנו מבשרת איחוד אמיתי ויציב המוקדש לחמלה, נדיבות וכנות. בכל זמן ומקום, מעולם לא הייתה אהבה כשלנו, וסיפור אהבתנו יתפתח במלוא יופיו, חינו ומשמעותו. כאשר אהבתי לצידי, כל שחר מביא אושר, וכל דקה היא שי.

באמצעות ברית זו, אנו מתחייבים להעריך זה את זו, לתמוך זה בזו, ולהיות תמיד רגישים האחד לצרכי השנייה. נזין זה את זו רגשית, רוחנית ואינטלקטואלית, ונכבד את התכונות הייחודיות, הכוחות והמסורות של כל אחד מאיתנו. מי ייתן ונצליח לשמר את האומץ והנחישות הדרושים להשגת יעדינו הנכספים. אנו נוקיר ונסעד זה את זו, ניענה לאתגרי החיים בכוח שליו ובאומץ לב, בעת שנאמץ אל ליבנו את ברכות החיים בהשתאות, בשמחה ובשחוק.

כשותפים לחיים, נשאף להקים בית שיהיה שופע אהבה, שלום, חסד וסובלנות.

בריתינו הקדושה שרירה וקיימת.